stanford-oval/wikipedia huggingface dataset:
Jon Oscar Esti

Jon Oscar Napoleon Esti (sukunimi aik. Tuuskas, 1. helmikuuta 1887 Uusikaupunki – 31. lokakuuta 1955 Pyhtää) oli suomalainen taidemaalari, lavastaja ja mainosmies.
Estin vanhemmat olivat lennätintarkastaja Johan Tuuskas (1849–1910) ja Johanna Sophia Grahn (1859–1944). Hän kävi koulua Uudessakaupungissa ja Loviisassa ja opiskeli sitten yksityisesti eri taiteilijoiden johdolla. Esti osallistui Suomen Taiteilijain näyttelyihin 1911 ja 1914.
Esti toimi Helsingin Ruotsalaisen teatterin lavastajana 1905–1915. Hän oli erään elokuvayhtiön palveluksessa mainostaiteilijana 1935–1941 ja tämän jälkeen vapaana taiteilijana asuen Pyhtäällä, jossa hänellä oli oma ateljee Tuuskissa Munapirtin kylässä. Hän maalasi pääasiassa muotokuvia ja maisemia. Esti osallistui vuonna 1905 ns. Grafton-kivääreiden salakuljetukseen Suomessa ja ensimmäisen maailmansodan aikana hän toimi jääkärivärvärinä. Suomen sisällissodan aikana hän osallistui valkoisten joukoissa huhtikuussa 1918 Helsingin valtaukseen.
Esti oli naimisissa 1912–1920 Siiri Maria Kanervon kanssa ja 1925–1932 Irma Signhild Svenssonin kanssa. Molemmat liitot päättyivät avioeroon. Kolmannen kerran hän meni naimisiin 1938 Engla Rosalia Brandstacken kanssa.
Aiheesta muualla

Suomalaisen kuvataiteen bibliografia : Jon Oskar Esti
John Wikström

| Mitalit> Maa:  Ruotsi.Miesten hiihto.MM-kilpailut  | Mitalit> Maa:  Ruotsi.Miesten hiihto.MM-kilpailut  | Mitalit> Maa:  Ruotsi.Miesten hiihto.MM-kilpailut  | Maa:  Ruotsi> Miesten hiihto. |
| --- | --- | --- | --- |
|  Hopeaa | Cortina d'Ampezzo 1927 | 50 km |  |
John Wikström (21. toukokuuta 1903 – 5. helmikuuta 1991) oli ruotsalainen maastohiihtäjä, joka voitti hopeaa 50 kilometriltä Cortina d'Ampezzon MM-kilpailuista 1927. Samoissa kisoissa hän sijoittui 18 kilometrillä neljänneksi.
Johann Peter Eckermann

Johann Peter Eckermann
Johann Peter Eckermann (1792–1854) oli saksalainen kirjailija, kirjastonhoitaja ja hovineuvos Weimarissa. Hän oli Goethen sihteeri ja ystävä, ja Goethen vanhuusaikana tämän kirjallinen avustaja. Eckermann julkaisi teoksen Gespräche mit Goethe in den letzten Jahren seines Lebens (1837–1848), joka sisältää monta Goethen lausumaa mielipidettä ja lausuntoa. Eckermann julkaisi myös Goethen kootut teokset.
Jordan Calloway

Jordan Calloway (s. 18. lokakuuta 1990) on yhdysvaltalainen näyttelijä. Hänet tunnetaan Zach Carter-Schwartzin roolista Nickelodeonin sarjassa Unfabulous.
Aiheesta muualla

Jordan Calloway Internet Movie Databasessa. (englanniksi)
Johann Passler

| Mitalit> Maa:   Italia.Miesten ampumahiihto. Olympialaiset  | Mitalit> Maa:   Italia.Miesten ampumahiihto. Olympialaiset  | Mitalit> Maa:   Italia.Miesten ampumahiihto. Olympialaiset  | Maa:   Italia> Miesten ampumahiihto. |
| --- | --- | --- | --- |
|  Pronssia | Calgary 1988 | 20 km |  |
|  Pronssia | Calgary 1988 | viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Kontiolahti 1990 | viesti |  |
|  Kultaa | Borovets 1993 | viesti |  |
|  Pronssia | Ruhpolding 1985 | 10 km |  |
|  Pronssia | Oslo 1986 | viesti |  |
Johann Passler (s. 18. elokuuta 1961) on italialainen entinen ampumahiihtäjä ja kaksinkertainen maailmanmestari.
Passler voitti olympiapronssia Calgarystä 1988 sekä normaalimatkalla että viestissä. Hänen lisäkseen Italian viestijoukkueeseen kuuluivat Werner Kiem, Gottlieb Taschler ja Andreas Zingerle. Samoissa kisoissa hän sijoittui sprinttikilpailussa kahdeksanneksi.
Passler oli mukana voittamassa Italialle viestin maailmanmestaruutta Kontiolahdella 1990 ja Borovetsissa 1993. Hänen ainoa henkilökohtaisten lajien MM-mitalinsa on pronssi vuodelta 1985 Ruhpoldingin MM-kisojen sprinttikilpailusta.
Maailmancupissa hän voitti urallaan kolme osakilpailua ja sijoittui yhteensä yhdeksän kertaa kolmen parhaan joukkoon.
Passler on 178 cm pitkä ja painaa 78 kg.
Jens Christian Hostrup

| Jens Christian Hostrup |
| --- | --- |
 Jens Christian Hostrup
Henkilötiedot
Syntynyt: 20. toukokuuta 1818 
Ammatti:  kirjailija
Kirjailija
Tuotannon kieli: tanska
Aiheesta muualla
Löydä lisää kirjailijoitaKirjallisuuden teemasivulta
Jens Christian Hostrup (20. toukokuuta 1818 Kööpenhamina – 21. marraskuuta 1892 Hillerød) oli tanskalainen kirjailija. 
Hostrup käytti usein pseudonyymiä Jens Kristrup (Christrup).[lähde? ]
Elämä ja ura

Hostrup aloitti opintonsa Metropolitanskolenissa vuonna 1837 ja valmistui teologian kandidaatiksi 1843. Regensin opiskelija-asuntolassa hän solmi lukuisia kontakteja ja sai uusia ystäviä sekä kirjallisia vaikutteita muun muassa kirjailija Adam Gottlob Oehlenschlägeriltä. Hostrupin läpimurtoteos Gjenboerne – ilmestyi 1844. Opintojen päätyttyä hän työskenteli kotiopettajana ja pappina. Hostrup alkoi kirjoittaa laulunäytelmiä Johan Ludvig Heibergin ja Ferdinand Raimundin esimerkin innoittamana. Hänen tarkka henkilö- ja ympäristökuvauksensa sekä naseva dialoginsa saivat aikalaiskriitikoilta myönteisen vastaanoton. Hostrup kirjoitti myös useita lauluja tanskalaiselle Bauernvolkshochschulelle.[lähde? ]
Hostrup avioitui Henriette Vilhelmine Louise Mantziuksen (1824–1849) kanssa 1848. Hän avioitui 1855 uudelleen Christiane Georgine Elisabeth Hauchin kanssa. Christiane Hauch oli runoilija Carsten Hauchin tytär. Pariskunnalle syntyi poika Helge Hostrup (1862–1949).[lähde? ]
Hostrup herätti jo teologian ylioppilaana huomiota pienillä laulunäytelmillään ja elämäniloa uhkuvilla ylioppilaslauluillaan. Näitä seurasi suurempia huvinäytelmiä, joista merkittäviä ovat erityisesti Gjenboerne (1844), En spurv i tranedands (1846), Eventyr paa fodreisen (1847; esitetty suomeksi Maantien varrella) sekä Mester og lærling (1852), jossa hän ruoskii kelvotonta sanomalehdistöä, ja romanttinen näytelmä Dröm og daad (1854). Suositun saarnaajan käytännölliset papintoimet ja innostus grundtvigilaiseen kansanvalistustyöhön veivät hänen harrastuksensa pitkäksi aikaa toisaalle. Ryhdyttyään uudelleen kirjoittamaan näyttämöä varten hän julkaisi Ibsenin Nukkekodista herätteen saaneen näytelmän Eva (1880; suom.) sekä näytelmät Karen’s garde (1886), Under snefog (1890). Kansanvalistustyön palveluksessa syntyi esitelmäsarja Folkelige foredrag (1882). Hostrup oli innokas skandinaavisen asian mies ja kuului poliitikkona vasemmistoon. Vuodesta 1878 hän nautti runoilijaeläkettä, ja 1884 häntä juhlittiin kansallisrunoilijana. Hostrupin Poetiske skrifter ilmestyivät 1852–1856. Lisäksi on julkaistu Sange og digte fra de senere aar (1884) ja Efterladte digte (1893).
Suomennetut teokset

Maantien varrella: huvinäytelmä neljässä näytöksessä, seitsemässä muutoksessa. (Eventyr på Fodrejsen), suom. C. Edv. Törmänen, A. W. Lindgren 1878.
Tutkistelemus, kuinka naisen wapauttamisesta kristillisesti on ajateltava. Helsinki, 1886.
Eeva: näytelmä neljässä näytöksessä. Telén, 1897.
Seikkailu jalkamatkalla: viisi näytöksinen laulunäytelmä. Suom. Kaarle Halme. Yrjö Weilin, 1905.
Kirjallisuutta

Helge Hostrup, Jens Christian Hostrup: hans Liv og Gerning, København, Gyldendal, 1916.
Aiheesta muualla

Kuvia tai muita tiedostoja aiheesta Jens Christian Hostrup Wikimedia Commonsissa
Vapaasti ladattavia Jens Christian Hostrupin e-kirjoja Projekti Lönnrotissa ja Project Gutenbergissa
Juha-Matti Ylitalo

| Juha-Matti Ylitalo> Henkilötiedot |
| --- | --- |
Syntynyt: 13. heinäkuuta 1966 (ikä 58) Hollola
Ammatti:  erikoisupseeri
Sotilashenkilö
Sotilasarvo:  insinööriprikaatikenraali
Kunniamerkit:  SVR R I SL R Sot.am.
Ylennykset:  insinöörieversti 2016 insinööriprikaatikenraali 2022
Aiheesta muualla
CV
Juha-Matti Ylitalo (s. 13. heinäkuuta 1966 Hollola) on suomalainen insinööriprikaatikenraali, joka työskentelee Puolustusvoimien logistiikkalaitoksen apulaisjohtajana.
Ylitalo valmistui päällikkökurssilta ja diplomi-insinööriksi vuonna 2004 ja suoritti ylemmän päällystön kurssin vuonna 2015. Hän on aiemmin toiminut urallaan muun muassa lentokonehuoltoupseerina 1988–2001, lentoteknisenä johtajana Karjalan lennostossa 2006–2008 ja HX-materiaaliprojektin johtajana Järjestelmäkeskuksessa 2017–2022. Puolustusvoimien logistiikkalaitoksen apulaisjohtajana hän on toiminut 1.7.2022 alkaen.
Juha-Matti Ruuskanen

Juha-Matti Matias Ruuskanen (s. 24. heinäkuuta 1984 Kuopio) on suomalainen mäkihyppääjä. Hän on kotoisin Kuopiosta ja edusti seuratasolla Puijon Hiihtoseuraa. Ruuskanen debytoi mäkihypyn maailmancupissa 28. joulukuuta 2003 ja sijoittui silloin 32:nneksi. Hänen paras henkilökohtainen sijoituksensa on kuudes Japanin Hakubasta 23. tammikuuta 2004. Joukkuemäestä hänellä on yksi maailmancup-voitto Oberstdorfin lentomäestä 15. helmikuuta 2009. Continental Cupissa Ruuskasella on viisi palkintokorokesijaa.
Ruuskanen valittiin varamieheksi Liberecin MM-kisoihin 2009.
Jordan Caron

| Jordan Caron |
| --- | --- |

Henkilötiedot
Syntynyt: 2. marraskuuta 1990 (ikä 33) Sayabec, Quebec, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  190 cm
Paino:  96 kg
Seura
Seura:  Genève-Servette HC
Sarja:  National League A
Pelinumero:  67
Pelaajaura
Pääsarjaura:  2010–
Aik. seurat:  Boston Bruins (NHL) Providence Bruins (AHL) Colorado Avalanche (NHL) St. Louis Blues (NHL) Chicago Wolves (AHL) Krefeld Pinguine (DEL) HK Sibir Novosibirsk (KHL) Schwenninger Wild Wings (DEL)
NHL-varaus:  25. varaus, 2009 Boston Bruins
| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Saskatchewan 2010 | jääkiekko |  |
Jordan Caron (s. 2. marraskuuta 1990 Sayabec, Quebec, Kanada) on kanadalainen jääkiekkoilija, pelipaikaltaan laitahyökkääjä. Hän pelaa Sveitsin NLA-joukkue Genève-Servettessä. Hän on edustanut Kanadan jääkiekkomaajoukkuetta alle 20-vuotiaiden MM-kilpailuissa 2010. Caron on Boston Bruinsin ensimmäisen kierroksen ja koko NHL:n 25. varaus vuodelta 2009.
Aiheesta muualla

Kuvia tai muita tiedostoja aiheesta Jordan Caron Wikimedia Commonsissa
Josh Hamilton

Josh Hamilton vuonna 2008.
Joshua Holt "Josh" Hamilton (s. 21. toukokuuta 1981) on yhdysvaltalainen baseballpelaaja, jonka pelipaikka on ulkokentällä. Hän pelaa tällä hetkellä Los Angeles Angelsissa, ja on aikaisemmin pelannut yhden kauden Cincinnati Redsissä sekä viisi kautta Texas Rangersissa.
Hamiltonin baseballura alkoi alun perin Tampa Bay Raysin aloittelijajoukkueessa Princeton Raysissa vuonna 1999. Hän kuitenkin joutui ongelmiin huumeriippuvaisuuden ja loukkaantumisten kanssa, minkä seurauksena Hamilton vietti muutamia vuosia pelaamatta baseballia. Vuonna 2007 Hamilton valittiin Chicago Cubsiin, joka myi hänet edelleen Cincinnati Redsille. Hamilton ensimmäinen kausi Major Leaguessa oli menestyksekäs, ja hänet vaihdettiin kauden päätteeksi Texas Rangersiin Edinson Volquezia ja Daniel Ray Herreraa vastaan.
Hamilton on pelannut Rangersissa vahvasti, ja hänet on valittu jokaisena kautena All-Star -otteluun. Vuonna 2012 Hamilton sai All-Star -ottelun pelaajavalinnoissa eniten ääniä historiassa, lyöden edellisen ennätyksen noin 3,5 miljoonalla äänellä. Vuonna 2010 hänet valittiin American Leaguen arvokkaimmaksi pelaajaksi. 8. toukokuuta 2012 Hamiltonista löi yhden ottelun aikana neljä kunnaria, mihin oli kyennyt vain 15 pelaajaa Major Leaguen historiassa.
Vuoden 2012 kauden jälkeen Hamilton solmi 125 miljoonan dollarin arvoisen viiden vuoden sopimuksen Los Angeles Angelsin kanssa.
Aiheesta muualla

Josh Hamiltonin tiedot Major League Baseballin sivuilla
Kuvia tai muita tiedostoja aiheesta Josh Hamilton Wikimedia Commonsissa
John Wick (hahmo)

| John Wick |
| --- | --- |
Luoja(t):  Derek Kolstad
Näyttelijä(t):  Keanu Reeves
Ensi- esiintyminen:  John Wick
Henkilötiedot
Koko nimi:  Jonathan Wick
Sukupuoli:  mies
Kotipaikka:  Yhdysvallat
Suhteet
Puoliso(t):  Helen Wick (kuollut)
Infobox OKNimi-testi OK: 
Jonathan ”John” Wick on kuvitteellinen hahmo John Wick -toimintaelokuvasarjassa. Häntä esittää Keanu Reeves. Wick on entinen salamurhaaja, joka on jättänyt tehtävänsä ja jäänyt eläkkeelle. Hän palaa kostamaan kotiinsa murtautuneelle jengille, jotka ovat vieneet hänen autonsa ja tappaneet hänen koiransa, joka oli lahja Wickille hänen syöpään kuolleelta vaimoltaan Heleniltä.
Taustaa

John Wickin tausta on tuntematonta, mutta hän oli orpo. Hänen nimensä oli Jardani Jovonovich, jonka hän myöhemmin muutti John Wickiksi. Hän kasvoi Ruska Roma -rikollisjärjestön New Yorkin -päämajassa, jossa hänet koulutettiin johtajan valvonnassa salamurhaajaksi. Wick oppi tehokkaaksi taistelijaksi. Hän taitaa useita kamppailulajeja, kuten karatea, ja hallitsee erilaisten ampuma-aseiden tehokkaan käytön. Wick tunnetaan siitä, että hän murhasi kolme miestä pelkällä kynällä. Työskennellessään Wick käyttää aina univormua, joka koostuu puvusta, valkoisesta kauluspaidasta ja mustasta solmiosta. Asukokonaisuuteen kuuluu myös Panerai Chronograph -merkin kello.
Juha-Matti Sirviö

Juha-Matti Sirviö (s. 24. syyskuuta 1984 Sotkamo) on suomalainen pesäpalloilija. Hän edusti Joensuun Mailan joukkuetta. Urallaan hän on voittanut viisi SM-kultaa, valittu neljä kertaa miesten Itä–Länsi-otteluun ja kerran Liitto-Lehdistö otteluun. Joensuun Mailan lisäksi Sirviö on edustanut Sotkamon Jymyä ja Kiteen Palloa. Urheilu-uransa ohella Sirviö on kouluttautunut kauppatieteiden maisteriksi Jyväskylän yliopistossa. Sirviö lopetti urheilu-uransa kauden 2013 jälkeen.
Saavutukset > Pelaajana

5 SM-kultaa: 2001, 2002, 2003, 2004, 2005
1 SM-hopea: 2007
1 SM-pronssi: 2013
4 Itä-Länsi-ottelua: 2006, 2008, 2010, 2011
Karen Elson

Karen Elson
Karen Elson (s. 14. tammikuuta 1979 Oldham, Suur-Manchester, Englanti) on brittiläinen malli, laulaja. Hän oli naimisissa The White Stripes -yhtyeen kitaristi-laulaja Jack Whiten kanssa vuosina 2005-2011.
Hänen kaksoissiskonsa Kate Elson on myös tunnettu mallin urastaan.
Johann Otto von Spreckelsen

Johann Otto von Spreckelsen (4. toukokuuta 1929 Viborg, Tanska – 16. maaliskuuta 1987 Hørsholm, Tanska) oli tanskalainen arkkitehti. Vuonna 1982 hän voitti Grande Archen kansainvälisen suunnittelukilpailun, mutta hän kuoli ennen kuin ehti nähdä sen rakennettuna.
Luomuksia

Oma villa, Hørsholm, 1958
Pyhä Nikolaoksen kirkko, Hvidovre 1960
Pyhä Nikolaoksen kirkko, Esbjerg 1969
Vangeden kirkko, Vangede 1974
Stavnsholtin kirkko, Stavnsholt 1981
Grande Arche, Pariisi 1983
Johann Paul von Westhoff

Westhoffin alkuperäiset nuotit.
Johann Paul von Westhoff (1656 – haudattu 17. huhtikuuta 1705) oli saksalainen barokkisäveltäjä ja viulisti. Yhtenä Dresdenin viulukoulun etevimmistä edustajista hänet luettiin aikansa arvostetuimpien viulutaitureiden joukkoon. Westhoff sävelsi joitain varhaisimpia sooloviuluteoksia. Hän työskenteli Dresdenin hovikapellin jäsenenä (1674–1697) ja Weimarin hovissa (1699–1705) ja toimi myös kieltenopettajana.
Westhoffin säilynyt musiikki käsittää seitsemän sävellystä viululle ja basso continuolle ja seitsemän sävellystä sooloviululle. Kaikki julkaistiin hänen elinaikanaan. Useita töitä, kuten vuoden 1682 sooloviulumusiikin kokoelma, on sittemmin kadonnut. Hänen työnsä yhdessä sellaisten säveltäjien kuin Heinrich Ignaz Franz Biber ja Johann Jakob Walther luomusten kanssa vaikuttivat merkittävästi seuraavaan saksalaiseen viulistipolveen ja Johann Paul von Westhoffin kuusi partitaa sooloviululle inspiroivat Johann Sebastian Bachia kirjoittamaan kuuluisat sonaattinsa ja partitansa sooloviululle.
Aiheesta muualla

Kuvia tai muita tiedostoja aiheesta Johann Paul von Westhoff Wikimedia Commonsissa
Free scores by Johann Paul von Westhoff in the International Music Score Library Project
Karen Dior

Geoffrey Karen Dior (14. helmikuuta 1967 – 25. elokuuta 2004) oli yhdysvaltalainen pornonäyttelijä. Hän toimi pornonäyttelijänä aktiivisesti vuosina 1989–2003. Karen Dior kuoli vuonna 2004 sairastamaansa maksakirroosiin 37-vuotiaana.
Jason Mraz

| Jason Mraz |
| --- | --- |
 Jason Mraz esiintymässä maaliskuussa 2011.
Henkilötiedot
Syntynyt: 23. kesäkuuta 1977 (ikä 47) Mechanicsville, Virginia, Yhdysvallat
Ammatti:  laulaja-lauluntekijä, muusikko
Muusikko
Laulukielet:  englanti
Aktiivisena:  1999–
Tyylilajit:  poprock, surf
Soittimet:  laulu, kitara, piano, mandoliini, banjo
Levy-yhtiöt:  Elektra Records (2002–2005) Atlantic Records (2005–)
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Jason Thomas Mraz (s. 23. kesäkuuta 1977 Mechanicsville, Virginia, Yhdysvallat) on yhdysvaltalainen laulaja-lauluntekijä. Hänen tyylilajinsa vaihtelee rockista hiphopiin ja countryyn.
Elämä ja ura

Mraz opiskeli jonkin aikaa New Yorkin musiikki- ja draama-akatemiassa mutta muutti sen jälkeen San Diegoon Kaliforniaan. Siellä hän oli lyhyen aikaa aviossa mutta erosi.
Mraz on raakavegaani, eli hän syö pelkästään kypsentämätöntä kasvisruokaa.
Diskografia > Albumit

Waiting for My Rocket to Come (2002) #55 US
Mr. A-Z (2005) #5 US
We Sing, We Dance, We Steal Things (2008)
Love Is a Four Letter Word (2012)
Diskografia > EP:t ja muut julkaisut

A Jason Mraz Demonstration (1999)
Live at Java Joe's (2001)
From the Cutting Room Floor (2001)
Sold Out (In Stereo) (2002)
The E Minor EP in F (2002)
Tonight, Not Again: Jason Mraz Live at the Eagles Ballroom (2004)
Wordplay EP (2005)
Extra Credit (2005)
Jimmy Kimmel Live: Jason Mraz (2005)
Geekin' Out Across the Galaxy (2006)
Selections for Friends - Live from: Schubas Tavern, Chicago, Montalvo Winery, Saratoga California (2007)
iTunes Live: London Sessions (2008)
We Sing. (2008)
We Dance. (2008)
We Steal Things. (2008)
Truly yours (2009)
Beautiful Mess - Live On Earth (2009)
Diskografia > Singlet

The Remedy (I Won't Worry) (2003)
Curbside Prophet (2004)
You and I Both (2004)
Wordplay (2005)
Geek in the Pink (2005)
The Beauty in Ugly (2007)
I'm Yours (2008)
Make It Mine (2008)
Lucky (feat. Colbie Caillat) (2009)
I Won't Give Up (2012)
Aiheesta muualla

Kuvia tai muita tiedostoja aiheesta Jason Mraz Wikimedia Commonsissa
Virallinen Jason Mraz -sivusto
Juha-Pekka

Juha-Pekka on Suomen toiseksi yleisin miehen yhdysnimi. 
Digi- ja väestötietoviraston nimipalvelusta miespuolisia Juha-Pekkoja löytyy noin 3630 ja naispuolisia alle 15. Pääosa heistä (noin 2160) on syntynyt 1960- ja 1970-luvuilla,, jolloin Suomessa yleensäkin annettiin pojille huomattavan paljon yhdysnimiä. Nuorten poikien nimenä Juha-Pekka on nykyisin hyvin harvinainen, sillä 2000-luvun ensikymmenellä Juha-Pekkoja nimettiin vain 34 ja 2010-luvulla 16.
Juha-Pekalla ei ole omaa nimipäivää, kuten ei muillakaan yhdysnimillä Kukka-Maariaa lukuun ottamatta, mutta Juhan nimipäivä on 24. kesäkuuta ja Pekan nimipäivä on 29. kesäkuuta.
Tunnettuja Juha-Pekka-nimisiä

Juha-Pekka Alanen, kitaristi ja tuottaja
Juha-Pekka Haataja (s. 1982), jääkiekkoilija
Juha-Pekka Hippi (s. 1978), asianajaja ja Setan puheenjohtaja 2013–2014
Juha-Pekka Hotinen (s. 1957), dramaturgi, ohjaaja, kirjoittaja ja tuottaja
Juha-Pekka Hytönen (s. 1981), jääkiekkoilija
Juha-Pekka Inkeröinen (s. 1988), jalkapalloilija
Juha-Pekka Jalo (s. 1957), urheiluselostaja
Juha-Pekka Keränen (s. 1968), kenraali
Juha-Pekka Keskiaho (s. 1944), yritysjohtaja ja teollisuusneuvos
Juha-Pekka Ketola (s. 1983), jääkiekkoilija
Juha-Pekka Kiljunen (1968–2005), lavastaja ja pukusuunnittelija
Juha-Pekka Koskinen (s. 1968), kirjailija
Juha-Pekka Laine (1948–2007), jalkapalloilija ja jääpalloilija
Juha-Pekka Lammi (1953–2020), urheilutoimittaja
Juha-Pekka Leppäluoto (s. 1974), rockmuusikko, laulaja, kitaristi ja sanoittaja
Juha-Pekka Liikola (s. 1954), kenraalimajuri
Juha-Pekka Loikas (s. 1980), jääkiekkoilija
Juha-Pekka Mikkola (s. 1975), näyttelijä
Juha-Pekka Paananen, koodari ja basisti
Juha-Pekka Pantsu (s. 1978), futsalpelaaja
Juha-Pekka Pietilä (s. 1991), jääkiekkoilija
Juha-Pekka Pirinen (s. 1980), taikuri ja stand up -koomikko
Juha-Pekka Raeste (s. 1962), toimittaja
Juha-Pekka Rusanen (s. 1990), poliitikko
Juha-Pekka Soini (s. 1974), pesäpalloilija
Juha-Pekka Tikka, toimittaja
Juha-Pekka Torvinen (s. 1983), futsalpelaaja
Juha-Pekka Väisänen (s. 1966), kommunistipoliitikko ja käsite- ja performanssitaiteilija.
Juha-Pekka Weckström (s. 1970), yritysjohtaja
Jeff Porcaro

| Jeff Porcaro |
| --- | --- |
 Jeff Porcaro Fahrenheit World Tourilla vuonna 1986.
Henkilötiedot
Syntynyt: 1. huhtikuuta 1954 Hartford, Connecticut, Yhdysvallat
Kuollut: 5. elokuuta 1992 (38 vuotta) Los Angeles, Kalifornia, Yhdysvallat
Ammatti:  rumpali
Muusikko
Tyylilajit:  rock ja popmusiikki 
Soittimet:  rumpusetti 
  [ Muokkaa Wikidatassa ] [ ohje ]  
Jeff Porcaro (1. huhtikuuta 1954 Hartford, Connecticut – 5. elokuuta 1992 Los Angeles, Kalifornia) oli  yhdysvaltalainen rumpali. Hän oli yksi kysytyimmistä freelance-rumpaleista ja yksi Toto-yhtyeen perustajajäsenistä.
Lapsuus ja nuoruus

Jeff Porcaro syntyi 1. huhtikuuta 1954 Connecticutin osavaltion pääkaupungissa Hartfordissa. Hänen isänsä oli kuuluisa jazz-rumpali Joe Porcaro (1930-2020), veljet Steve ja Mike Porcaro puolestaan Toton jäseniä. Jeff aloitti soittamisen seitsemänvuotiaana isänsä opastuksella. Myöhemmin hänen opettajanaan toimi muun muassa Richie Hayward (Little Feat), jonka vaikutus tulee esille hänen soitossaan. Myös Jim Keltner vaikutti nuoreen Porcaroon; ensitapaamisen jälkeen Keltner hämmästeli, kuinka valmis soittaja tämä oli jo 17-vuotiaana. Porcaron ”laidback”-soittotapa on paljolti Keltnerin vaikutuksen ansiota.
1970-luvun alussa 17-vuotiaana Porcaro oli muun muassa Sonny and Cher -yhtyeen rumpalina. 20-vuotiaana hän oli soittanut jo sadoilla albumeilla. Hän liittyi 20-vuotiaana vuonna 1974 Steely Dan -yhtyeeseen ja jo tuolloin häntä pidettiin yhtenä parhaista rumpaleista. Porcarolla oli virheetön rytmitaju ja hän osasi soittaa monipuolisesti lähes mitä vain. Viimeistään Steely Danin vuoden 1975 menestyneellä Katy Lied -albumilla Porcaro nousi tunnetuksi Yhdysvalloissa. Samana vuonna hän oli mukana Boz Scaggsin Silk Degrees -albumilla, joka myi yli neljä miljoonaa kappaletta. Albumilla hän soitti yhdessä tulevien Toto-jäsenten David Paichin, Steve Porcaron ja David Hungaten kanssa. Hän teki Boz Scaggsin kanssa vielä kiertueen ennen Toton perustamista.
Jeff Porcaro meni naimisiin Los Angelesissa television uutistenlukijana toimineen Susan Norrisin kanssa vuonna 1983. He saivat kolme poikaa, jotka syntyivät 1984, 1986 ja 1991.
Toto

Porcaro perusti Toto-yhtyeen yhdessä kosketinsoittaja David Paichin kanssa vuonna 1977, ja oli yhtyeen kantava voima kuolemaansa asti.
Kuolema

Porcaro kuoli sydänkohtaukseen 5. elokuuta 1992, 38-vuotiaana. Hän oli ruiskuttamassa hyönteismyrkkyä puutarhassaan ja hengitti tappavan määrän myrkkyä. On myös väitetty, että hänen sydämensä olisi heikentynyt tupakoinnista ja kokaiinin käytöstä. Ruumiinavaus paljasti Porcaron sydämen olleen heikossa kunnossa.
Toton jäsenet järkyttyivät suuresti, koska yhtyeen Kingdom of Desire -maailmankiertue oli juuri alkamassa.
Porcaron 10. elokuuta 1992 pidettyihin hautajaisiin arvioitiin osallistuneen noin 1 500 ihmistä. Jeff Porcaron muistorahasto perustettiin tukemaan musiikki- ja taideosastoja Grant High Schoolissa Los Angelesissa, jossa hän oli opiskellut 1970-luvun alussa. Hänen kunniakseen järjestettiin muistokonsertti Universal Amphitheaterissa Los Angelesissa 14. joulukuuta 1992. Konsertissa esiintyivät Boz Scaggs, Donald Fagen, Don Henley, Michael McDonald, George Harrison, Eddie Van Halen ja Toton jäsenet. Konsertin varat lahjoitettiin Porcaron lasten opiskelurahastoon. Hänet haudattiin Hollywood Hillsissä sijaitsevalle Forest Lawn Memorial Park -hautausmaalle.